सबै बस्तुको विकल्प हुन सक्छ तर खाद्यान्नको विकल्प छैन । कृषि पर्यटनका माध्यमबाट कृषिमा आत्मनिर्भर बनाउने योजना जरुरी छ । यसले युवा जमातलाई स्वदेशमै रोक्न सक्छ । पर्यटकीय क्षेत्रमा चाहिने गाइड, भरिया लगायतका जनशक्ति पनि खपत हुने हुँदा क्षमता अनुसारको काम गराउन स्थानीय सरकारले सक्छ । प्रवद्र्धनको कामलाई उत्तिकै महत्व दिने योजनाहरु सारिनुपर्छ । प्रत्येक नगर र गाउँपालिकाले पर्यटन गुरु योजना बनाएर पर्यटकीय क्षेत्रको विकासमा लाग्न जरुरी छ । जति चाँडो यो काममा लागिन्छ त्यत्तिनै समृद्धिका आधारहरुका ढोकाहरु खुल्दै जाने छन् ।
